**SREDNJA ŠKOLA BEDEKOVČINA**

Ljudevita Gaja 1, 49221 Bedekovčina

KLASA: 400-02/24-01/06

UR.BROJ: 2140-86-24-1

U Bedekovčini, 19.12.2024.

**OBRAZLOŽENJE FINANCIJSKOG PLANA ZA RAZDOBLJE 2025.-2027. GODINE**

**SREDNJA ŠKOLA BEDEKOVČINA**

**UČENIČKI DOM BEDEKOVČINA**

Izrada financijskog plana korisnika proračuna propisana je Zakonom o proračunu (NN br. 144/21.), te podzakonskim aktima, Pravilnikom o proračunskim klasifikacijama (NN br. 4/24.), Pravilnikom o planiranju u sustavu proračuna (NN br. 1/24) i Pravilnikom o proračunskom računovodstvu i računskom planu (NN, br. 158/23).

**I. UVODNI DIO**

**SREDNJA ŠKOLA**

 Srednja škola Bedekovčina samostalna je u svom radu i vrši školovanje učenika  za potrebe graditeljstva, strojarstva, poljoprivrede i medicine. Obrazovanje se provodi za sljedeća zanimanja:

1. u petogodišnjem trajanju: medicinska sestra/tehničar opće njege
2. u četverogodišnjem trajanju: građevinski tehničar, arhitektonski tehničar, fizioterapeutski tehničar, agrotehničar
3. u trogodišnjem trajanju: zidar, tesar, keramičar-oblagač, rukovatelj samohodnim građevinskim strojevima, mehaničar poljoprivredne mehanizacije, instalater grijanja i klimatizacije, plinoinstalater, soboslikar ličilac dekorater, monter suhe gradnje, cvjećar, poljoprivredni gospodarstvenik, staklar
4. u dvogodišnjem trajanju: pomoćni proizvođač keramike

U školskoj godini 2024./2025. upisano je 623 učenika u 36 razrednih odjela.

Trenutačno se u školi obrazuje ukupno 113 učenika s teškoćama. Svi učenici imaju službeno rješenje Ureda državne uprave o primjerenom obliku školovanja.

Ove školske godine imamo i šestu generaciju posebnog razrednog odjela u dvogodišnjem zanimanju pomoćni proizvođač keramike, a za koju nastavnici izrađuju posebni odgojno-obrazovni program. Škola za učenike preko raznih natječaja dobiva i pomoćnike u nastavi, pa je rad s učenicima dodatno podržan.

Obrazovanje odraslih dio je redovnog obrazovanja, a tu je osim stjecanja srednjeg obrazovanja predviđeno osposobljavanje za pojedine vrste poslova manje složenosti, mikrokvalifikacije, djelomične kvalifikacije, usavršavanja i neformalno obrazovanje.

 Srednja škola Bedekovčina gospodari s cca 110.000 m2 školskog zemljišta i 12 000 m2 neto zatvorenog prostora u nekoliko objekata. Od tog prostora na samu školu otpada 7.037 m2školskog prostora s prostorom za nastavu, nastavne vježbe i radionički prostor. Škola ima u zakupu 745 m2  zatvorenog školskog prostora.

Dvorana za tjelesni odgoj je trodijelna sa svim popratnim sadržajima i kompletnom opremom. Škola posjeduje dobro opremljen laboratorij za ispitivanje građevnih materijala u kojem je nabavljena nova škrinja za ispitivanje betona na smrzavanje i nova peć za keramiku. Škola je ovlaštena za certificiranje betonara i nekoliko ih certificira. Također, škola ima opremljen strojarski praktikum. S obzirom na to da škola već ima akreditirani ispitni laboratorij u graditeljstvu planira se akreditacija i pedološkog laboratorija.

Od opreme škola ima građevinske strojeve za obuku rukovatelja i mehaničara za građevinsku i poljoprivrednu mehanizaciju te radionice za zidare, tesare, montere suhe gradnje, soboslikare ličioce dekoratere, keramičare-oblagače i pomoćne proizvođače keramike s neophodnim alatom. Pored hale s radionicama za građevinska zanimanja nalazi se plastenik za vježbe agrotehničara te praktičnu nastavu poljoprivrednih gospodarstvenika i cvjećara, kao i dio uređenog vanjskog zemljišta za istu namjenu. Radom učenika na vježbama i praktičnoj nastavi te financijskim sredstvima iz europskih projekata postavljena je apiterapijska kućica.

Za program medicinskih sestara opremljena su tri kabineta za vježbe iz zdravstvene njege s neophodnom opremom: tri bolnička kreveta s opremom za posluživanje, lutka fantom odraslog čovjeka, lutke dojenčeta, lutka za pružanje prve pomoći i neophodan bolnički materijal. Jedna od učionica preuređena je u medicinski kabinet/multifunkcionalnu učionicu za vježbe iz zdravstvene njege – simulaciju bolničke sobe. Planira se kabinet i dalje opremati potrebnom opremom.

U sportskoj dvorani uređena su tri kabineta u kojima se izvodi teorijska nastava i vježbe u zanimanju fizioterapeutski tehničari/tehničarke.

 U  zakupljenom školskom prostoru u Bedekovčini dvjestotinjak metara udaljenom od matične školske zgrade smještena su četiri razredna odjela agrotehničara, poljoprivrednih gospodarstvenika i cvjećara. Tu su uređeni praktikumi za zanimanja u poljoprivrednom učilištu. U istom je prostoru i pedološki laboratorij za kemijsku analizu tla.

U planiranoj školskoj godini za rad radionica i praktikuma treba, uz postojeći alat, opremu i materijal, nastaviti nabavu istih.

Cilj škole je sustavno podizanje kvalitete odgojno-obrazovnog rada stalnim i kvalitetnim usavršavanjem djelatnika, te podizanjem prostornih, materijalno-tehničkih i drugih uvjeta, shodno mogućnostima, na viši standard.

**UČENIČKI DOM**

Učenički dom u Bedekovčini radi kao pedagoška jedinica Srednje škole Bedekovčina i namijenjen je prije svega smještaju učenika naše škole. Dom je mješovitog tipa, smještajnog kapaciteta za 185 učenika. Dom organizira smještaj, prehranu, odgojno – obrazovni rad, kulturne i druge aktivnosti kako bi učenici uspješno i pravovremeno završili svoje školovanje u zanimanju koje su odabrali.

Ova školska godina započeta je sa 120 učenika od čega je 49 mladića i 71 djevojka.

Dom ostvaruje svoj plan i program rada koristeći 2180 m2 unutarnjeg i vanjskog prostora. Raspolaže ukupno s 43 sobe za učenike, od toga u novom dijelu doma predviđene su 22 četverokrevetne sobe, a u starom dijelu doma 21 soba, od čega su 3 dvokrevetne sobe, 1 trokrevetna soba, a ostale četverokrevetne sobe. Sobe u prizemlju novog doma koriste se za smještaj gostiju ili po potrebi kao sobe za izolaciju bolesnih učenika. Sve sobe opremljene su drvenim krevetima na kat, radnim stolovima, stolicama, policama za knjige. U novom dijelu doma svake dvije sobe imaju svoj sanitarni čvor, dok u starijem dijelu postoje dva velika zajednička sanitarna čvora. Garderobni ormari nalaze se u predprostoru soba, te je jedan ormar u sobi. U dnevnim boravcima, osim klub garnitura, imamo i jednosjede za učenje i rad, pisač te računala s pristupom internetu za potrebe izvršavanja školskih obaveza učenika. Računalima su opremljeni i svi uredi odgajatelja te su sva računala umrežena međusobno i s pisačem. Na svim katovima doma postavljene su garniture za sjedenje i uspostavljene WI-FI pristupne točke. U svim dnevnim boravcima i blagovaonici nalazi se TV prijemnik. U holu doma nalazi se stol za stolni tenis i biljar. Jedna prostorija doma preuređena je u sobu za fitness i u nju je smješten zidni pikado. Dom je okružen zelenim površinama koje su zasađene ukrasnim biljem i voćkama. U dvorištu doma nalazi se asfaltirano i osvijetljeno igralište i školska športska dvorana. Oko doma postavljene su klupe i rasvjeta.

U domu je i nadalje potrebno osiguravati značajne količine higijenskih sredstava za učenike i zaštitnih sredstava za djelatnike.

Zadatak naše ustanove je daljnje opremanje kuhinje i u skorijoj budućnosti njena renovacija. Prije tri godine izvršena je nabava termičkog bloka za kuhinju, a potrebno je izvršiti i nabavu rashladnog bloka čime bi se završila nabava kuhinjskih aparata. Ukoliko bude moguće, uz financijsku podršku osnivača, potrebno je izvršiti renovaciju kuhinje uključujući sustav ventilacije, elektroinstalacije, dovod i odvod kako bi se nabavljeni kuhinjski aparati mogli montirati i početi koristiti. Osim opremanja i renovacije kuhinje, kao i svake godine na početku će se izvršiti nabava sitnog kuhinjskog inventara.

Obogaćivanje jelovnika i podizanje njegove kvalitete zadatak je svake godine. Nastavit će se s dodavanjem novih jela pripremljenih od zdravih, sezonskih i lokalnih namirnica koliko je to najviše moguće i s pripremanjem namirnica na zdravije načine. Cilj nam je kontinuirano povećavati udio voća i povrća u prehrani naših učenika i uključivati učenike u kreiranje jelovnika. Nastavlja se s tradicijskim jelima u ponudi obroka za učenike.

U skladu s financijskim mogućnostima nastavit će se sa zamjenom dotrajalog namještaja. Ove školske godine zamijenit će se dotrajale garniture u društvenim prostorijama odgojnih skupina.

Zadatak za ovu godinu je nastaviti s dopunom inventara praone rublja. S obzirom na povećanje broja učenika, potrebno je nabaviti još posteljnog rublja, primarno navlaki za poplune i plahti. I ove školske godine trebalo bi nabaviti određenu količinu madraca kako bi se zamijenili oni koji su u lošem stanju.

Uređenje okoliša i sadnja cvijeća i bilja permanentni je zadatak našeg doma te će se prostor doma i njegov okoliš redovito održavati i uređivati prema mogućnostima i raspoloživim sredstvima. U sklopu rada ekološke grupe i nadalje će se nabavljati, uzgajati i saditi cvijeće i bilje, a u skladu s planom i programom izradit će se povišene gredice za uzgoj bilja i vlastitog cvijeća.

Trajni zadatak u narednom razdoblju je redovito održavanje i uređivanje doma kao i pravovremeno otklanjanje šteta i kvarova od strane domara.

Osim uvjeta za školovanje, život u domu mora mladima omogućiti pravilan rast i razvoj, intelektualno i emocionalno sazrijevanje i odrastanje u odgovorne odrasle osobe, spremne za uspješno funkcioniranje u društvu. Cilj odgojno obrazovnog rada u domu je stvoriti uvjete za slobodno zadovoljavanje osobnih životnih potreba mladih ljudi te njihov rast i razvoj u odgovorne odrasle osobe, spremne doprinositi zajednici te živjeti prema načelima suradnje, tolerancije i zaštite ljudskih prava.

**II. OBRAZLOŽENJE OPĆEG DIJELA FINANCIJSKOG PLANA**

Prijedlog financijskog plana Srednje škole Bedekovčina i učeničkog doma za 2025. godinu planiran je u ukupnom iznosu od 4.784.279,42 €.

Strukturu financijskog plana čine:

* Prihodi poslovanja: 4.694.179,42 €
* Prihodi od prodaje nefinancijske imovine: 100,00 €
* Preneseni višak iz prethodne godine: 90.000,00 €
* Rashodi poslovanja: 4.770.269,42 €
* Rashodi za nabavu nefinancijske imovine: 14.010,00 €

**Prihodi poslovanja**

Prihodi poslovanja za 2025. godinu planirani su u iznosu od 4.694.179,42 €, a sastoje se od sljedećih prihoda:

* **Prihodi iz nadležnog proračuna** planirani su u ukupnom iznosu od 353.400,67 €. Sukladno uputama Krapinsko-zagorske županije decentralizirana sredstva planirana su za 2025. godinu u iznosu od 224.713,91 € za školu i 98.665,70 € za dom. Prihodi iz izvornih sredstava županije planirani su u ukupnom iznosu od 30.021,06 €, a raspoređeni su na rashode za plaće i prijevoz pomoćnika u nastavi, e-tehničara, natjecanja, rashode po projektima Škola i zajednica i Kreiraj svoju budućnost, usluge tekućeg i investicijskog održavanja, hitne intervencije i ostale rashode.
* **Prihodi iz državnog proračuna** planirani su u iznosu od 4.065.288 €, a odnose se najvećim dijelom na sredstva planirana za pokriće rashoda zaposlenih na ime bruto plaća, doprinosa na plaću i ostalih rashoda za zaposlene za školu i učenički dom.
* **Pomoći temeljem prijenosa EU sredstava** odnose se na prihode po projektima Erasmus+ u iznosu od 65.000,00 € i Školsku shemu u iznosu od 5.970,75 €.
* **Prihodi od JLS** planirani su u iznosu od 14.220,00 €, a odnose se na prihode za pokriće rashoda za plaće i prijevoz pomoćnika u nastavi za učenike s teškoćama.
* **Prihodi posebne namjene** odnose se nasufinanciranje cijene smještaja i prehrane u učeničkom domu u iznosu od 97.000,00 € i na prihode od školarina, duplikata svjedodžbi i sl. u iznosu od 6.800,00 €.
* **Vlastiti prihodi** planirani su u ukupnom iznosu od 79.000,00 € za školu i 7.500,00 € za učenički dom. Vlastiti prihodi škole odnose se na prihode od Zavoda za graditeljstvo, obrazovanja odraslih, najma sportske dvorane, zakupa zemljišta, proizvoda praktične nastave. Vlastiti prihodi doma odnose se na prihode od usluga smještaja i toplog obroka.

**Prihodi od prodaje nefinancijske imovine**

Prihodi od prodaje stanova planirani su za 2025. godinu u iznosu od 100,00 €.

**Rashodi poslovanja**

Rashodi poslovanja za 2025. godinu planirani su u ukupnom iznosu od 4.770.269,42 €, a sastoje se od sljedećih rashoda:

* **Rashodi za zaposlene** planirani su u ukupnom iznosu od 4.060.664,00 € i čine najveći udio u ukupnim rashodima. U ovoj skupini rashoda planirane su bruto plaće zaposlenika, ostali rashodi za zaposlene i doprinosi na plaće financirani iz državnog proračuna, vlastitih sredstava te za plaće pomoćnika u nastavi iz sredstava Županije i JLS.
* **Materijalni rashodi** planirani su u ukupnom iznosu od 694.071,86 €, a odnose se na rashode za potrebe redovnog poslovanja koji se najvećim dijelom financiraju iz nadležnog proračuna, državnog proračuna i prihoda posebne namjene učeničkog doma. Velik udio u materijalnim rashodima čine i rashodi po projektima Erasmus+.
* **Financijski rashodi** planirani su u iznosu od 3.330,00 €, a odnose se na bankarske usluge i usluge platnog prometa te zatezne kamate.
* **Naknade građanima i kućanstvima** planirane su u iznosu od 11.159,56 €, a odnose se na rashode za djecu s teškoćama u razvoju (pomoćnici u nastavi).
* **Ostali rashodi** planirani su u iznosu od 1.044,00 €, a odnose se na besplatne menstrualne potrepštine za učenice.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 14.010,00 €. Navedeni rashodi planiraju se realizirati u iznosu od 6.500,00 € iz izvora pomoći temeljem prijenosa EU sredstava (Erasmus+ projekti), 4.010,00 € iz izvora prihoda posebne namjene učeničkog doma, a 3.500,00 € iz izvornih sredstava županije za učenički dom.

**Preneseni višak iz prethodne godine**

U financijski plan uključen je i predviđeni višak prihoda kojim se postiže uravnoteženje. Konačan rezultat poslovanja poznat je tek u siječnju godine za koju se donosi financijski plan pa se zbog toga u financijski plan uključuje procjena rezultata u iznosu od 90.000,00 € (40.000,00 € viška po projektima Erasmus+ i 50.000,00 € viška po prihodima posebne namjene učeničkog doma).

Projekcije prihoda za 2026. i 2027. godinu planirane su na razini 2025. godine.

**III. OBRAZLOŽENJE POSEBNOG DIJELA FINANCIJSKOG PLANA**

Posebni dio financijskog plana sadrži rashode iskazane po izvorima financiranja i ekonomskoj klasifikaciji, raspoređene u programe koji se sastoje od aktivnosti i projekata.

**Glavni program J01 Obrazovanje**

Cilj programa je uspješno pohađanje i završavanje srednješkolskog obrazovanja u skladu s potrebama i interesima učenika, potrebama tržišta rada, a u skladu s vizijom razvoja Krapinsko-zagorske županije. U okviru učeničkog doma glavni cilj je osiguranje smještaja i prehrane te osiguravanje uvjeta za odgojno-obrazovni rad, kulturne, sportske i druge aktivnosti učenika usmjerene na uspješan završetak školovanja i stjecanje kompetencija za nastavak školovanja ili uključivanje u svijet rada.

**SREDNJA ŠKOLA**

**Program 1018 Srednješkolsko obrazovanje-zakonski standard**

Aktivnost A101801 Redovni poslovi ustanova srednješkolskog obrazovanja

Prihodi iz decentraliziranih sredstava prema planu raspodjele ukupnih decentraliziranih sredstava za javne potrebe srednjih škola i učeničkih domova Krapinsko-zagorske županije planirani su u iznosu od 224.713,91 €. Iz decentraliziranih sredstava financiraju se materijalni i financijski rashodi škole. U materijalnim rashodima najveći udio čine troškovi prijevoza na posao i s posla, rashodi za energiju, komunalne usluge i najamnine (najam zgrade Centra za pružanje usluga u zajednici Zagorje za poljoprivredno učilište).

**Program 1020 Dopunski nastavni i vannastavni program škola i obrazovnih institucija**

Aktivnost A102001 Dopunski nastavni i vannastavni program škola i obrazovnih institucija

U školskoj godini 2024./2025. učenicima s teškoćama potporu pružaju četiri pomoćnice u nastavi. Dvije pomoćnice zaposlene su u Udruzi invalida Bedekovčina. Za ostale dvije pomoćnice 50% sredstava za plaće i prijevoz osigurava Krapinsko-zagorska Županija, a 50% općina s čijeg je područja dijete koje ostvaruje pravo na pomoćnika u nastavi. Omjer financiranja mijenja se u novoj školskoj godini ovisno o potrebama za pomoćnicima i financijskim sredstvima županije i JLS. Planirani prihodi od Krapinsko-zagorske županije namijenjeni za pokriće rashoda za pomoćnice u nastavi iznose 10.229,56 €. Pomoćnice u nastavi uključene su u rad s učenicima s ciljem uspostave jednako kvalitetnih uvjeta obrazovanja za sve učenike u skladu s njihovim sposobnostima.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj pomoćnica u nastavi | Broj pomoćnica u nastavi za rad s učenicima s teškoćama | Broj pomoćnica u nastavi | 5 | 2 | 2 | 2 |
| Ukupan iznos sredstava potrebnih za plaće i prijevoz pomoćnica u nastavi | Iznos sredstava za plaću pomoćnica u nastavi (ugovor o radu) | Iznos u € | 54.830,00 | 24.449,56 | 24.449,56 | 24.449,56 |
| **Iznos sredstava potrebnih za plaće i prijevoz pomoćnica u nastavi iz proračuna KZŽ** | **Iznos sredstava za plaću pomoćnica u nastavi (ugovor o radu)** | **Iznos u €** | **15.940,00** | **10.229,56** | **10.229,56** | **10.229,56** |
| Iznos sredstava potrebnih za plaće i prijevoz pomoćnica u nastavi iz proračuna JLPRS | Iznos sredstava za plaću pomoćnica u nastavi (ugovor o radu) | Iznos u € | 38.890,00 | 14.220,00 | 14.220,00 | 14.220,00 |

Kroz aktivnost A102001 planirano je još i financiranje rashoda za natjecanja u iznosu od 1.212,50 € te rashoda za stručno usavršavanje i programe za nadarenu djecu u iznosu od 930,00€. Ukupno je kroz aktivnost A102001 planiran iznos od 12.372,06 €.

Aktivnost A102003 Financiranje – ostali rashodi SŠ: ukupno planirano 4.270.408,00 €

* Vlastiti prihodi planirani su u ukupnom iznosu od 79.000,00 €. Odnose se na prihode od Zavoda za graditeljstvo, obrazovanja odraslih, najma sportske dvorane, zakupa zemljišta i prihode od prodaje proizvoda praktične nastave. Planirani vlastiti prihodi raspoređeni su na stavke rashoda za zaposlene, materijalne i financijske rashode. U materijalnim rashodima najveći udio čine rashodi za intelektualne usluge, a odnose se na rashode za usluge akreditacije Zavoda za graditeljstvo i rashode za predavače u obrazovanju odraslih.
* Prihodi posebne namjene odnose se na prihode od školarina, duplikata svjedodžbi i stanarine. Prihodi od školarina planirani su u iznosu od 6.200,00 €, od duplikata svjedodžbi 450,00 €, a od stanarine 150,00 €. Ukupno planirani prihodi u iznosu od 6.800,00 € raspoređeni su na rashode uredskog materijala i materijala za praktičnu nastavu.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ostvarena vrijednost 2027.****.** |
| Broj učenika | Broj upisanih učenika | Broj učenika | 591 | 623 | 623 | 623 |
| Planirana sredstva od uplate školarina | Iznos sredstava uplaćenih za školarinu  | Iznos u € | 4.100,00 | 6.200,00 | 6.200,00 | 6.200,00 |
| Planirana sredstva od duplikata svjedodžbi | Iznos sredstava uplaćenih za školarinu  | Iznos u € | 4.100,00 | 6.200,00 | 6.200,00 | 6.200,00 |

* Prihodi iz državnog proračuna planirani su u iznosu od 4.065.288 EUR. Navedeni prihodi odnose se na prihode za pokriće rashoda zaposlenih na ime bruto plaća, doprinosa na plaću i ostalih rashoda za zaposlene za školu i učenički dom. Uz navedeno, značajne stavke rashoda financiranih iz državnog proračuna čine rashodi za plaće i prijevoz vanjskih suradnika i rashodi za posebni prijevoz učenice s teškoćama.
* Prihodi iz nenadležnog proračuna odnose se na prihode od općina koje sufinanciraju troškove plaće i prijevoza za pomoćnike u nastavi, a planirani su u iznosu od 14.220 €.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj pomoćnica u nastavi | Broj pomoćnica u nastavi za rad s učenicima s teškoćama | Broj pomoćnica u nastavi | 5 | 2 | 2 | 2 |
| Ukupan iznos sredstava potrebnih za plaće i prijevoz pomoćnica u nastavi | Iznos sredstava za plaću pomoćnica u nastavi (ugovor o radu) | Iznos u € | 54.830,00 | 24.449,56 | 24.449,56 | 24.449,56 |
| Iznos sredstava potrebnih za plaće i prijevoz pomoćnica u nastavi iz proračuna KZŽ | Iznos sredstava za plaću pomoćnica u nastavi (ugovor o radu) | Iznos u € | 15.940,00 | 10.229,56 | 10.229,56 | 10.229,56 |
| **Iznos sredstava potrebnih za plaće i prijevoz pomoćnica u nastavi iz proračuna JLS** | **Iznos sredstava za plaću pomoćnica u nastavi (ugovor o radu)** | **Iznos u €** | **38.890,00** | **14.220,00** | **14.220,00** | **14.220,00** |

* Tekuće pomoći iz državnog proračuna temeljem prijenosa EU sredstava planirane su u iznosu od 65.000,00 €, a odnose se na prihode po projektima Erasmus+. S planiranim prijenosom viška sredstava iz prethodne godine ukupan iznos od 105.000,00 € raspoređen je najvećim dijelom na rashode za službena putovanja, naknade troškova osobama izvan radnog odnosa, stručna usavršavanja, uredski materijal i opremu.
* Prihodi od prodaje stanova planirani su u iznosu od 100 €, a raspoređeni su na stavke materijala i usluga tekućeg i investicijskog održavanja.

Tekući projekt T102001 Dopunska sredstva za materijalne rashode i opremu škola

Krapinsko-zagorska županija financira troškove za tehničku podršku pri korištenju informatičke opreme (e-tehničara). Prihodi za financiranje rashoda za e-tehničara planirani su u iznosu od 750,00 €.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj e-tehničara | Broj e-tehničara koji održavaju informatičku opremu | Broj e-tehničara | 1 | 1 | 1 | 1 |
| Ukupan iznos sredstava potrebnih za plaćanje e-tehničara | Iznos sredstava određen ugovorom za održavanje informatičke opreme | Iznos u € | 1.530,00 | 750,00 | 750,00 | 750,00 |

Po tekućem projektu T102001 planirani su i prihodi za tekuće i investicijsko održavanje, hitne intervencije i ostale nespomenute rashode u iznosu od 9.500,00 €. Ukupno je po tekućem projektu T102001 planiran iznos od 10.250,00 €.

Tekući projekt T102008 Školska shema 7

Prihodi za nabavu voća kroz Školsku shemu planirani su u iznosu od 5.001,21 € za školu u skladu s Odlukom Agencije za plaćanja u poljoprivredi, ribarstvu i ruralnom razvoju. Kroz projekt Školske sheme uz samu podjelu voća provode se i edukativne aktivnosti za učenike s ciljem podizanja razine znanja o važnosti zdrave prehrane i nutritivnim vrijednostima svježeg voća.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ostvarena vrijednost 2027****.** |
| Broj učenika | Broj učenika | Broj učenika | 590 | 620 | 620 | 620 |
| Ukupan iznos sredstava potreban za provođenje Školske sheme | Iznos sredstava kojima se financiraju troškovi nabave voća  | Iznos u € | 4.200,00 | 5.001,21 | 5.001,21 | 5.001,21 |

Aktivnost A102006 Program građanskog odgoja u školama

Prihodi iz izvornih sredstava županije za fakultativnu nastavu iz predmeta Škola i zajednica planirani su u iznosu od 1.500,00 €

Aktivnost A102008 Razvoj poduzetništva kod djece i mladih

Za provedbu projekta Kreiraj svoju budućnost iz izvornih sredstava županije planiran je iznos od 275,00 €.

Aktivnost A102009 Fotonapon PPA

Za školu je po aktivnosti A102009 Fotonapon iz izvornih sredstava županije planiran iznos od 1.674,00 € za 2025. godinu, a 6.696,00 € za 2026. i 2027. godinu.

**UČENIČKI DOM**

**Program 1019 učenički dom–zakonski standard**

Aktivnost A101901 Redovni poslovi učeničkog doma

U skladu s planom raspodjele ukupnih decentraliziranih sredstava za javne potrebe srednjih škola i učeničkih domova Krapinsko-zagorske županije prihodi iz decentraliziranih sredstava za učenički dom planirani su u iznosu od 98.665,70 €. Iz decentraliziranih sredstava financiraju se materijalni rashodi, najvećim dijelom rashodi za namirnice, energente i komunalne usluge.

**Program 1020 Dopunski nastavni i vannastavni program škola i obrazovnih institucija**

Aktivnost A102004 – Financiranje – ostali rashodi – UD: ukupno planirano 154.500,00 €

* Vlastiti prihodi planirani su u iznosu od 7.500 EUR. Odnose se na prihode od usluga smještaja i toplog obroka, a raspoređeni su na stavke plaća i doprinosa na plaće, materijala i sirovina (namirnice), sitnog inventara i reprezentacije.
* Prihodi posebne namjene odnose se na sufinanciranje cijene usluge smještaja i prehrane učenika u učeničkom domu. Za 2025. godinu planiran je prihod u iznosu od 97.000 € što je s viškom prihoda u iznosu od 50.000 €, koji se planira prenijeti u 2025. godinu, raspoređeno na stavke materijalnih i financijskih rashoda i opremu. U materijalnim rashodima najveći udio čine rashodi za namirnice i energente.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ostvarena vrijednost 2027.****.** |
| Broj učenika | Broj učenika koji su smješteni u učeničkom domu | Broj učenika | 121 | 118 | 118 | 118 |
| Planirana sredstva iz decentralizacije za smještaj i prehranu | Iznos sredstava za smještaj i prehranu – kojima se sufinanciraju troškovi smještaja i prehrane iz decentraliziranih sredstava  | Iznos u € | 101.174,15 | 98.665,70 | 98.665,7 | 98.665,70 |
| Planirana sredstva od uplata roditelja za smještaj i prehranu učenika | Iznos sredstava za smještaj i prehranu – kojima se sufinanciraju troškovi smještaja i prehrane od uplata roditelja | Iznos u € | 97.000,00 | 97.000,00 | 97.000,00 | 97.000,00 |

Aktivnost A102001 Dopunski nastavni i vannastavni program škola i obrazovnih institucija

Za rashode po natjecanjima iz izvornih sredstava županije planiran je iznos od 450,00 €.

Tekući projekt T102001 Dopunska sredstva za materijalne rashode i opremu škola

Za učenički dom je po tekućem projektu T102001 za nabavu opreme iz izvornih sredstava županije planiran iznos od 3.500,00 €.

Tekući projekt T102008 Školska shema 7

Projekt Školske sheme provodi se i u učeničkom domu. Prema Odluci Agencije za plaćanja u poljoprivredi, ribarstvu i ruralnom razvoju prihodi za nabavu voća kroz Školsku shemu za učenički dom planirani su u iznosu od 969,54 €. U okviru projekta Školske sheme i u domu se provodi edukacija učenika u cilju smanjenja unosa hrane s visokim sadržajem masti, šećera i soli u svakodnevnoj prehrani učenika te naglašavanja važnosti zdrave prehrane i svakodnevnog konzumiranja voća.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ostvarena vrijednost 2027****.** |
| Broj učenika | Broj učenika | Broj učenika | 120 | 120 | 120 | 120 |
| Ukupan iznos sredstava potreban za provođenje Školske sheme | Iznos sredstava kojima se financiraju troškovi nabave voća  | Iznos u € | 1.000,00 | 969,54 | 969,54 | 969,54 |

Škola donosi Školski kurikulum i Godišnji plan i program rada u skladu s ciljevima, strategijama i programima Krapinsko-zagorske županije te prema planu i programu koje je donijelo Ministarstvo znanosti i obrazovanja. Planovi se donose za nastavnu, a ne za fiskalnu godinu. Zbog toga dolazi do odstupanja u izvršenju financijskih planova. Pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Stanje obveza na dan 30.9.2024. prilikom slanja financijskog izvještaja za razdoblje od 1.1. do 30.9.2024. iznosilo je 72.655,66 €. Navedeni iznos odnosi se na nedospjele obveze te se u skladu s navedenim planira da škola s 31.12.2024. dospjelih obveza neće imati, a nedospjele obveze odnosit će se na račune ispostavljene za prosinac 2024., a koji će biti zaprimljeni u siječnju 2025. te na obveze za plaće i materijalna prava za prosinac 2024. koja će biti isplaćena u siječnju 2025. godine.

Očekujemo realizaciju svih planiranih aktivnosti u školi i učeničkom domu, uz racionalno gospodarenje raspoloživim sredstvima.

**IV. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno i uspješno odvijanje nastavnog procesa:

* Školsku godinu 2023./2024. polazilo je ukupno 577 učenika, uspješno je završio 561 učenik, odnosno 97%, a prosječna ocjena svih učenika škole iznosila je 3,9.
* Od ukupno 151 učenika završnih razreda, 145 učenika steklo je pravo pristupiti završnom ispitu u ljetnom roku i svi su položili završni ispit u ljetnom roku.
* Na završnim ispitima u jesenskom roku tri učenika stekla su pravo pristupiti završnom ispitu i svi su položili.
* 56 od 78 učenika četverogodišnjih zanimanja arhitektonski tehničar, građevinski tehničar, fizioterapeutski tehničar, agrotehničar i medicinska sestra/medicinski tehničar opće njege, koji su prijavili ispite državne mature završilo je školovanje uspješno položivši državnu maturu.
* Učenici su tijekom 2023./2024. godine sudjelovali na natjecanjima znanja i vještina te smotrama i sportskim natjecanjima i to:
* Na Državnom natjecanju strukovnih škola [WorldSkills Croatia](https://www.facebook.com/worldskillscroatia?__cft__%5b0%5d=AZXTvwckZ22xg-IqIBmw1PafUdblroNwOMD8ofVwtU79399G943quIqQ5VnNt_CMogx3B3X4X5ZqNp34-J7KyWOt1yQBAIV44MlHqtwP-eEIlDkfaZBpxts0WcfPpWB34gHQ8_aYW8876N-3lTxN-ngNntzz4NZ0YlaMcBzh0Z7TlVjuiqHdvQ_xkoNmQQAKm24&__tn__=-%5dK-R) 2024. učenici Srednje škole Bedekovčina nastupili su u čak 10 disciplina i Međusektorskoj smotri Graditeljstvo, geodezija i arhitektura te ostvarili iznimne rezultate:

|  |  |
| --- | --- |
| **Ostvareni rezultat** | **Disciplina** |
| 2. mjesto | KeramičarstvoSoboslikarstvoKućne instalacije |
| 3. mjesto | Suha gradnjaZidarstvoCvjećarstvoMeđusektorska smotra Graditeljstvo, geodezija i arhitektura |
| 6. mjesto | Fizioterapeutska skrb |

* Na regionalnom natjecanju učeničkih domova središnje Hrvatske u kategoriji "Rukotvorine" učenica iz učeničkog doma osvojila je 2. mjesto.
* Županijska natjecanja u sportu:

|  |  |
| --- | --- |
| **Ostvareni rezultat** | **Disciplina** |
| 1. mjesto | CROSS (mladići) – sudjelovali na državnom natjecanjuAtletika (djevojke) – sudjelovale na državnom natjecanju |
| 2. mjesto | FutsalAtletika (mladići) |
| 3. mjesto | Rukomet (mladići) |
| sudjelovanje | Odbojka (djevojke)Odbojka (mladići)CROSS (djevojke) |

* Tijekom 2023./2024. godine učenici su sudjelovali i u projektima:
* "Kreiraj svoju budućnost"
* MASK
* VET akreditacija - Future in our hands II
* Energetika i njezin utjecaj na okoliš
* Nuklearna energija- pro et contra
* Međunarodni dan čovjekovih svemirskih letova
* Međunarodni dan žena i djevojaka u znanosti
* Obilježavanje Svjetskog dana obnovljivih izvora energije
* Projekt Inventions & Discoveries By Women That Men Took Credit For
* Projekt „Gender Equality – Are we there yet?“
* Projekt Svjetski tjedan Svemira
* SHE projekt „Madeži i izlaganje suncu - što trebamo znati“
* Projekt „Mama, budi zdrava“

Odrađene su sve planirane aktivnosti i mobilnosti te su postignuti svi ciljevi po navedenim projektima.

* Učenici su sudjelovali i u projektima Hrvatskog školskog sportskog saveza:
* „Igram, pišem, lajkam“(IPL)
* Školski sport i Olimpijski pokret

Ravnateljica:

Vera Hrvoj, univ.spec.pol.